’n Prins tussen ploerte - Motors - Windhoek Express
Wednesday, June 26th, 2019 22:40:32
’n Prins tussen ploerte
Porsche se nuwe generasie sportnutse het grootliks bygedra om 2018 sy beste verkoopsjaar ooit te maak.
09 June 2019 | Motors
Die sportstuurwiel huisves afstandbeheerskakelaars vir die klank, telefoon en spoedbeheer.
Die ontwerp is basies onveranderd gelaat, met net klein sigbare verbeteringe en opknappings.
Meer as 400 000 Macans het al nuwe eienaars gevind.
Met die Cayenne nou in sy derde generasie aan die voorpunt van Porsche se sportnutse, het die kleiner Macan sedert sy bekendstelling in 2014 ook fluks help bydra.
Dit is egter die nuwe middelslaggrootte Macan wat sedertdien al hoe gewilder word, met meer as 400 000 eenhede wat nuwe eienaars gevind het. Net verlede jaar het die Macan rekordverkope van meer as 97 000 eenhede gehad. Om dit in perspektief te stel, moet ons noem dat van die Porsche Cayenne in sy eerste jaar 25 000 eenhede verkoop is, wat toe as ongehoord beskou is.
Die 2019 Macan is bekend gestel met net twee modelle wat aanvanklik in Suid-Afrika beskikbaar, naamlik die Macan (om en by N$850 000) en Macan S (om en by N$1,15 miljoen). Die Turbo- en GTS-modelle sal later plaaslik bygevoeg word.
Soos die gewoonte is met Porsche wanneer modelle middel in hul leeftyd verfraai word, is die ontwerp basies onveranderd gelaat met net klein sigbare verbeteringe en opknappings om die voorkoms meer modern te maak. Nuwe LED-hoogligte (nou standaard in die reeks), nuut ontwerpte allooivellings en ’n rooi LED-strook agter wat die twee remligte aanmekaar verbind, sorg vir ’n treffende voorkoms. Die somtotaal is ’n varser voorkoms sonder om die aggressief-sportiewe trekke by die nuwe model in te boet.
Binnekant is die nuweling heelwat moderner beklee en die voorkoms, uitleg en ontwerp toon groot ooreenkomste met die jongste Panamera-, Cayenne- en 911-stalmaats waar die instrumentepaneel ook nou ’n groot raakskerm bied waar al die nutsfunksies soos satnav, klank, klimaatbeheer asook kommunikasiefunksies gesetel is. Agter die stuur is die spoedmeter en toereteller steeds analoog.
Die sportstuurwiel huisves afstandbeheerskakelaars vir die klank, telefoon en spoedbeheer. Ook die skakelaar vir die ry-modusse is op die stuurwiel. Die sentrale konsole strek om die rathefboom tot tussen die voorste sitplekke en bied weerskante van die rathefboom twee rye knoppies waar onder meer vering en klimaatbeheer verstel kan word.
Die nuweling is ook standaard toegerus met outomatiese hoofligte met sensors wat die ligte vanself laat domp as dit ’n voertuig van voor se ligte in die aand “raaksien”. Daar is ook ’n stelsel wat die Macan terugdruk as die voertuig uit sy baan “dryf”.
Opsionele aanpasbare lugvering en ’n innoverende stelsel wat die wringkrag versprei, is ook beskikbaar. Die sitplekke is sportief, gemaklik en weelderig met die kajuit wat vyf insittendes met gerief kan akkommodeer.
Hier is seker die grootste verandering met die basismodel-Macan wat nou aangedryf word deur die Volkswagen-groep se 2.0 liter-, viersilinder-turbo-aangejaagde petrolenjin wat 180 kW piekverrigting en 370 Nm wringkrag lewer.
Porsche se witjasse het egter die 2.0 liter-enjin getoor om kragkurwes aan te pas en verrigting te lewer wat nie die Porsche-reputasie skade sal aandoen nie.
In die Macan S maak die uitgaande model se 3.0 liter-, dubbel-turbo-V6 plek vir die nuwe generasie 3.0 liter-, turbo-V6 soortgelyk as wat die nuwe Panamera-model aandryf. Hierdie enjin lewer effe meer kilowatt met ‘n platter wringkragkurwe en is ook meer ekonomies op brandstof.
Ons het die basismodel-Macan op die pragtige paaie en uitdagende bergpasse in die Boland behoorlik onder hande geneem. Dit was duidelik dat die 2.0 liter-enjin, soortgelyk aan die enjin wat die Golf GTI aandryf, geensins tekort skiet aan woema nie. Die Macan het gemaklik deur die toerestrek gejaag met die 7-spoed-, dubbelkoppelaartipe outomatiese ratkas wat blitsvinnig en seepglad deur die ratte geskakel het, selfs wanneer ons die spane agter die stuur gebruik het. Ons was verbaas oor hoe gemaklik en moeiteloos die enjin die nuwe Macan aandryf en het nooit die gevoel gekry dat die enjin aan krag en/of vermoë gebrek gaan nie.
Verbysteek en versnelling, selfs teen snelwegspoed, was moeiteloos wanneer die petrolpedaal hard ingetrap word.
Paddinamika, balans, stuurgevoel en hantering is tipies dit wat jy van ’n Porsche sou verwag. Met die vering aan die ferm kant kon jy maar die Macan deur die draaie in ’n bergpas hard looi. Uitstekende greep, minimale bakrol en sportiewe dinamika verseker ’n opwindende ry-ervaring met die nuwe Macan.
As middelgrootte-sportnuts ding die nuwe Macan onder meer mee met die Mercedes GLC, BMW X3, Audi Q5, Volkswagen Tiguan en Ford Kuga en behoort gemaklik die wenner te wees, sou daar ’n uitkloptoets vir dinamika en sportiwiteit gehou word.
Teen om en by N$850 000 is die Macan egter duurder as die meeste van sy teenstanders, maar dan weer dra die Macan ’n Porsche-kenteken en daarmee saam kom die reputasie van ’n begeerlike en uitnemende statussimbool.
Geurige ­kerriebredie in die koue winter
3 days ago - 23 June 2019 | Motors
Kaapstad • Dirk GallowitzMin dinge in die lewe verras en vervul 'n mens soos lekker kos.Mooi kos wat soos kuns op 'n bord uitgestal word...
1 week ago - 16 June 2019 | Motors
With world premieres in Amsterdam, Shanghai and São Paulo, Volkswagen presented its new compact SUV to further progress the company's global SUV offensive.The T-Cross, which...
Gobabis dealerships recognised
3 weeks ago - 02 June 2019 | Motors
Bank Windhoek’s Gobabis branch recently hosted a prizegiving to recognise the town’s motor dealerships for their hard work and loyalty.A first for the town, the...
Oopdak, oopketel se lekker ry
Kaapstad • Dirk GallowitzMet die '87 Frankfurt Motorskou verras BMW die motorwêreld met die Z1-konsep, 'n klein en plat 2-sitplek, oopdaksportmotortjie wat faam verwerf het...
For all your ­vehicle ­system needs
1 month - 26 May 2019 | Motors
From car radios, central locking, alarms and reverse cameras, to handsfree solutions, park distance and speed cruise control, Absolute Vehicle Systems CC offers it all.Absolute...
Duster kry viervoet-vastrap vir veldpadry
Kaapstad • Dirk GallowitzRenault se Duster is wêreldwyd gewild en het reeds meer as 'n miljoen eenhede verkoop. Die Fransman het ook 'n groeiende aanhang...
Brandrissie warm op teer en grys
1 month - 19 May 2019 | Motors
Kaapstad • Dirk GallowitzPorsche se derde generasie Cayenne sportiewe sportsnuts is verlede jaar plaaslik bekend gestel en ook aangewys as ’n finalis in die 2019...
For all your out of warranty needs
When our trusted wheels are in need of some tender loving care, all we want is affordable genuine car parts without compromising on quality.And at...
Nuwe BMW 3-reeks maak sy buiging
1 month - 12 May 2019 | Motors
Kaapstad • Dirk GallowitzBMW blyk steeds die wêreld se voorste vervaardiger van premium voertuie te wees en spog nou met agt agtereenvolgende jare se rekordverkope.BMW...
Nuwe Triton kom met vars aanslag op bakkiekroon
1 month - 05 May 2019 | Motors
Kaapstad • Dirk Gallowitz Mitsubishi is nie sommer enige hierjy-vervaardiger as dit by bakkies kom nie. Met meer as 40 jaar se ondervinding van bakkies...